Manaan

**Manaan** (også kendt som **Aquarius**, **Dagon**, **Dâwon**, **Ennosigaios**, **Manalt** og **Ægir**) er guden for verdenshavene, alle dets skabninger, bølgerne, tsunamier, vand og er kongen over verdens oceaner. Hans forældre er Cernunnos og Ceres, og hans døtre er verdens mange floder, have og søer.

Han er tilbedt over hele den Gamle Verden og hinsides, dog hovedsageligt ved kysten og ved andre store vandmasser. Her er han tilbedt af de mange fiskere, sømænd, og andre folk, som ikke ville kunne overleve uden havets gavmildhed.

## Manaans Aspekter

Manaan er kendt over det meste af verden på tværs af racer og kulturer i et utal af forskellige skikkelser og aspekter med tusindvis af forskellige navne.

I størstedelen af den vestlige, centrale og sydllige Gamle Verden afbildes Manaan som en mand med langt hvidt og blåligt skæg med fiskekroge og -garn siddende i skæget og med en kappe af drivtømmer og fiskenet. En anden populær skikkelse er den af en mand, men lavet ud af vand, som et hav havde formet sig som et menneske. Af og til har han også ligheder med fisk, såsom skæld, gæller, finner etc. og smykker lavet af koraler og muslingeskaler. I det østlige og nordøstlige afbildes han som en mellemting mellem en mand og forskellige havdyr og bærer en krone lavet af muslinger, og ses ofte bærende en kappe af tang. I Scandia ses han afbildet som en aldrende fisker, der snarer end at regere vandene holder opsyn med dem og beskytter dem. Dette aspekt er også ofte afbildet med albatrosser, som menes at være hans budbringerer og spejdere.

## Teologi og funktioner

Manaan tilbedes sjældent som en central gud eller som en, hvor troende bygger hele deres religiøse identitet om. Men i større grad som en naturkraft, der skal tilbedes og gives ofrer, for at være gunstigt og ikke vække Manaans vrede og destruktive natur.

En person tilhørende de erhverv, der er relateret Manaan, vil som regel også tilbede andre guder sideløbende, f.eks. en fisker vil ofte tilbede Ulric eller Handrich, mens en marine ofte vil tilbede Myrmidia eller Sigmar, til at vejlede dem i krig, eller en pirat ville tilbede Issaries, der vil vejlede piraten til skatte og undgå at blive fanget.

### Ritualer og ofringer

   De fleste af Manaans ritualer omhandler at give held og lykke til de rejsende, der skal krydse hans riger, så de kan slippe helskindet hen til deres destinationer. Der findes også ritualer med modsatte effekt, hvor man beder Manaans vrede om at ramme fjenden. Det siges f.eks. at Sigmar i krigen mod tevinter fik Manaan til at nedkalde en tidevandsbølge på Admiral Cruxis' flåde, og vandt dermed krigen til havs.

Der findes dog også mange ritualer for at give fiskere bedre og større fangster, som oftest udføres sammen med førnævnte, især ved længere perioder til søs. I starten af året, når foråret kommer, fejres også Hvalens Fest, hvor Manaans præster samles fra omkringliggende landsbyer og egne for sammen at lave et stort ritual, der sikre gode fangster og et venligt hav for det kommende år.

Disse ritualer indebærer ofte en ofring til Manaan, der smides ud et vandlegeme, som regel havet, en flod eller de specielle store kar i Manaans templer fyldt med vand og havdyr. Ofringer er ofte fisk, får, geder, guld, sølv, skalder, muslinger, heste og miniature skibe. Til større mirakler og ritualer ofres der dog også skibe, gyldne skibe, mennesker og koralkonstruktioner.

### Hellige Retningslinjer

Manaan og hans kulte har mange retningslinjer, men ingen er reelt set universelle og der er ofte stor uenighed om hvilke retningslinjer, der er de vigtigste.

Næsten alle Manaan tilbeder følger disse regler:

* Respekterer havet og havet vil respekterer dig.
* Kun en tåbe frygter ikke havet.
* Giv resterne af hvad du fanger tilbage til Manaan og havet, f.eks. fiskeben.
* Hvis Manaan lader dig overleve druknedøden, så betal ham tilbage.
* Ofringer til Manaan skal smides ud i et legeme af vand, f.eks. et hav, en sø eller en flod.

Nogle af de mere obskurer er:

* Dræb aldrig en albatros.
* Bevæg dig aldrig længere væk fra havet end du kan se det.
* Hvis Manaan lader dig overleve druknedøden, så tjent ham for evigt.
* Spis kun hvad der kommer fra Manaans rige; fisk, skaldyr, tang etc.
* Salt indeholder Manaans vilje og bringer Manaans held, lykke og velstand.
* Hvis man lider druknedøden vil man blive en del af Manaans rige.
* Betræd aldrig Manaans hellige rige, altid ophold dig på land.

## Myter og Legender

   Manaans roller i de myter, historier og legender hvor han indgår er ofte enten som en kraft, der skal overkommes, som en skurk der skal overvindes eller som en karakter hvis gunst skal vindes for at helten skal overkomme en fjende.

### Havets Søn

En af de mest klassiske myter om Manaan er myten om Havets Søn. Myten omhandler en sømand, der mente han var den bedste til at sejle og han var den sande herrer over verdenshavene. Dette mente Manaan dog ikke og som straf sendte Manaan en storm efter ham, og påtrods af hvad sømanden gjorde kunne han ikke redde sit skib og det kæntrede, men da stormen trak sig tilbage var sømanden stadig i live og holdt sig ovenpå et stykke drivtømmer. Manaan regnede ikke med sømanden ville overleve længe og vendte sin opmærksomhed andensteds. Men 100 dage og 100 nætter senere så Manaan at sømanden stadig var i live på sit stykke drivtømmer og indså han måske alligevel var den bedste sømand på verdenshavene, og lod derfor en ø rejse hvor sømanden kunne bygge sig et rige, som han kunne kalde sit eget. Hvilken ø dette er, afhænger hvor man er i verdenen. I Avalon mener det var Avalon, der blev rejst fra havet, mens i Arendal at det var Kongsager, og på Sartosa at det var Sartosa osv. I forlængelse af dette mener alle disses øboer at de er de sande efterkommere af den største sømand nogensiden, Havets Søn.

## Kult

    Manaans kult er en af verdens mest løst sammensatte, da tilbedelse af Manaans og hans andre aspekter er opstået selvstændigt mange steder over hele verdenen. Derfor ses det ofte at tilbedelsen kan varier i stor grad fra provins til provins, og endda også mellem nærliggende landsbyer.

Generelt set er det en præst, som leder kulten eller en ypperstepræst i de større byer, hvor der kan findes flere templer. Der findes dog også større kulte med stor og vidtstrakt influence. Nogle af disse er:

### Koralens Kirke

    Det er den manaanske kult i Marienburg og er sandsynligvis den mest centraliseret og ældste af Manaan mange kulte. Kirken holder utrolig meget magt og kirkens leder, biskop Clijster, holder en plads i Marienburgs Direktorat. Kirken har et væld af præster, degne og lægmedlemmer som bestyrer kirkens mange templer i Marienburg og dets oversøiske besiddelser. Koralens Kirke er også den eneste af Manaans kulte som har en ridderorden, Bølgens Børn, som beskytter biskoppen og kultens hellige relikvier og ejendomme.

### De Blå Fiskere

Det er en mellemting af en kult og organisation, der er loyal overfor kejseren og er underlagt det kejserlige riteministerium, og har til opgave at sørge for de mange lokale kulte til Manaan i Imperiet ikke viger fra meget de imperielle retningslinjer og bevæger sig mod kætteri og værre end det kaos. De Blå Fiskere ledes af fire patriarker/matriarker, en med hovedsæde i Soerermeer (tidligere Marienburg), en med hovedsæde i Salzenmund, en med hovedsæde i Stuttgart og en med hovedsæde i Eleusis. Trods de forskellige lokationer er de alle sammen ledere af de Blå Fiskere og underlagt direkte af Angela Kascamandri.

### Havets Disciple

Det er en kult med hovedbase i Sartosa, hvorfra de udøver stor magt over byen og dens indbyggere trods dens lovløshed i forlængelse af deres position som udøver af Manaans vilje, men også af at deres øverste leder Havets Prins opfører sig som en piratfyrste og driver pirateri i sit eget navn. Den nuværende Havets Prins er Alfio Grillo, også kendt som den Blå Hval eller Manaans Hval, grundet sit udover det normale store korpus.